钦定古今图书集成/明伦汇编/闺媛典/第365卷 > 《种葛篇》前人
## 钦定古今图书集成/明伦汇编/闺媛典/第365卷 > 《种葛篇》前人

种葛南山下，葛藟自成阴。与君初婚时，结发恩义深。
欢爱在枕席，宿昔同衣衾。窃慕《棠棣》篇，好乐和瑟琴。
行年将晚暮，佳人怀异心。恩纪旷不接，我情遂抑沉。
出门当何顾，徘徊步北林。下有交颈兽，仰见双栖禽。
攀枝长叹息，泪下沾罗襟。良马知我悲，延颈代我吟。
昔为同池鱼，今为商与参。往古皆欢遇，我独困于今。
弃置委，天命悠悠安可任。